زونگار خاقانیت

زونگار خاقانیت، جسے زونگھارخانیت یا جنگارخانیت کے نام سے بھی لکھا جاتا ہے، اوریات منگول نسل کی ایک اندرونی ایشیائی خاقانیت تھی۔ اپنے عروج کے دور میں، اس نے شمال میں جنوبی سائبیریا سے لے کر جنوب میں موجودہ کرغزستان تک اور مشرق میں دیوارچین سے لے کر مغرب میں موجودہ قازقستان تک کے علاقے پر حکومت کی۔ زونگار خاقانیت کا مرکز آج شمالی سنکیانگ کا حصہ ہے، جسے زنگاریا بھی کہا جاتا ہے۔

تقریباً 1620ء کے قریب مغربی منگول، جو اوریات کے نام سے جانے جاتے ہیں، زنگریا کے جونگر طاس میں متحد ہوئے۔ 1678ء میں، گالدان نے دلائی لامہ سے بوشوگتو خان کا خطاب حاصل کیا،جس نے اوریٹس میں زونگروں کو سرکردہ قبیلہ بنا دیا۔ زونگر حکمرانوں نے کھونگ تیجی کا لقب استعمال کیا، جس کا انگریزی میں ترجمہ "کراؤن پرنس" ہوتا ہے۔ C. P. Atwood Encyclopedia of Mongolia and the Mongol Empire, p.622 سنہ 1680ء اور 1688ء کے درمیان، زونگروں نے تارم طاس کو فتح کیا، جو اب جنوبی سنکیانگ ہے اور مشرق میں خالخا منگولوں کو شکست دی۔ سنہ 1696ء میں، گالدان کو چین کے چنگ خاندان نے شکست دی اور بیرونی منگولیا پر قبضہ کر لیا۔ سنہ 1717ء میں زونگاروں نے تبت کو فتح کیا، لیکن ایک سال بعد چنگ فوج نے انھیں بھگا دیا۔ سنہ 1755ء سے 1758ء تک، چنگ چین نے زونگار خانہ جنگی کا فائدہ اٹھا کر زنگاریا کو فتح کر لیا ور زنگروں کو بطور قوم تباہ کر دیا ۔  زنگاروں کی تباہی منگولیا اور تبت پر چنگ کی فتح پر منتج ہوئی اور ایک سیاسی انتظامی اکائی کے طور پر سنکیانگ کی تخلیق کا باعث بنی۔

زمرہ:چینی تاریخ کے سابقہ ممالک
زمرہ:سابقہ سلطنتیں
زمرہ:تاریخ منگولیا
زمرہ:اندرونی ایشیا
زمرہ:خانیت
زمرہ:منگول ریاستیں
زمرہ:یوریشیائی خانہ بدوش
زمرہ:1758ء میں تحلیل ہونے والی ریاستیں اور عملداریاں
زمرہ:1634ء میں قائم ہونے والے ممالک اور علاقے